במהלך שנות ה-80 המוקדמות של המאה ה-20, פרסומים שונים בתרבות הפופולרית החלו לקשר בין ה-Greys לתקרית ההתרסקות לכאורה של צלחת מעופפת ברוזוול, ניו מקסיקו ב-1947. באותה העת פורסמו מספר ידיעות בעיתונות אשר הכילו הצהרות מאנשים שונים שטענו כי הם היו עדים לכך שברוזוול אנשי צבא אמריקנים טיפלו ביצורים דמויי אדם, קירחים ונמוכי קומה. אותם האנשים טענו כי ליצורים היו ראשים גדולים ועיניים מלוכסנות.